**ส่วนที่ 2**

**ข้อมูลเกี่ยวกับการเสนอซื้อหลักทรัพย์และบุคคลอ้างอิงอื่นๆ**

# ข้อมูลเกี่ยวกับการเสนอซื้อหลักทรัพย์

## รายละเอียดของหลักทรัพย์ที่เสนอขายพร้อมกับการทำคำเสนอซื้อ

ตามแผนการปรับโครงสร้างของบริษัท ไทยประกันภัย จำกัด (มหาชน) (TIC) ซึ่งได้รับอนุมัติจากที่ประชุมวิสามัญผู้ถือหุ้นของ TIC ครั้งที่ 1/2561 เมื่อวันที่ 15 มิถุนายน 2561 TIC ได้ดำเนินการให้มีการจัดตั้งบริษัท เครือไทย โฮลดิ้งส์ จำกัด (มหาชน) เพื่อทำคำเสนอซื้อหลักทรัพย์ทั้งหมดของ TIC โดยแลกเปลี่ยนกับหลักทรัพย์ประเภทเดียวกันของบริษัทฯ ในอัตราการแลกหลักทรัพย์เท่ากับ 1 ต่อ 1 ซึ่งในที่นี้จะเท่ากับ 1 หุ้นสามัญของ TIC ต่อ 1 หุ้นสามัญของบริษัทฯ และ 1 หุ้นบุริมสิทธิของ TIC ต่อ 1 หุ้นสามัญของบริษัทฯ ภายหลังการทำคำเสนอซื้อหลักทรัพย์เสร็จสิ้น หุ้นสามัญของบริษัทฯ จะเข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นสามัญของ TIC ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในเวลาเดียวกัน

### ลักษณะสำคัญของหลักทรัพย์ที่เสนอขาย

|  |  |
| --- | --- |
| ผู้เสนอขาย | บริษัท เครือไทย โฮลดิ้งส์ จำกัด (มหาชน) |
| ที่อยู่ผู้เสนอขาย | 315 อาคารอาคเนย์ ชั้นที่ 12 แขวงสีลม เขตบางรัก กรุงเทพมหานคร |
| ประเภทหลักทรัพย์ | หุ้นสามัญเพิ่มทุนของบริษัทฯ |
| จำนวนหุ้นออกใหม่ที่เสนอขาย | เสนอขายหุ้นสามัญของบริษัทฯ จำนวนไม่เกิน 23,500,000 หุ้น พร้อมกับเสนอซื้อ หลักทรัพย์ของ TIC โดยแลกเปลี่ยนกับหุ้นสามัญของบริษัทฯ ในอัตราส่วน 1 หุ้นสามัญของบริษัทฯ ต่อ 1 หุ้นสามัญหรือหุ้นบุริมสิทธิของ TIC |
| มูลค่าที่ตราไว้ | 10 บาทต่อหุ้น |
| ราคาเสนอขาย | คำนวณจากราคาตลาดของหุ้นของ TIC ตามที่ระบุในข้อ 1.1.5 ที่มาของการกำหนดราคาหลักทรัพย์ที่เสนอขาย |

### สิทธิ ผลประโยชน์ และเงื่อนไขอื่น

หุ้นสามัญของบริษัทฯ ที่เสนอขายในครั้งนี้มีสิทธิและผลประโยชน์ทางกฎหมายเท่าเทียมกับหุ้นสามัญที่จำหน่ายแล้วของบริษัทฯ ทุกประการ นอกจากนี้หุ้นสามัญที่เสนอขายในครั้งนี้ยั้งมีลักษณะสอดคล้องกับหุ้นสามัญและหุ้นบุริมสิทธิเดิมของ TIC ที่บริษัทฯ ประสงค์จะเสนอซื้อ และสิทธิที่ผู้ถือหุ้นสามัญจะได้รับไม่ด้อยไปกว่าสิทธิที่ผู้ถือหุ้น TIC ที่นำมาแลกเปลี่ยนตามคำเสนอซื้อหลักทรัพย์เคยได้รับอยู่เดิม

### ตลาดรองของหลักทรัพย์ที่เสนอขาย

บริษัทฯ จะนำหุ้นสามัญที่ออกและชำระแล้วทั้งหมดของบริษัทฯ เข้าจดทะเบียนเป็นหลักทรัพย์จดทะเบียนในตลาดหลักทรัพย์ฯ ซึ่งบริษัทฯ จะเสนอขายหุ้นสามัญเพื่อเป็นการแลกเปลี่ยนในครั้งนี้ก่อนที่จะได้รับทราบผลการพิจารณาการรับหุ้นสามัญของบริษัทฯ เป็นหลักทรัพย์จดทะเบียนในตลาดหลักทรัพย์ฯ ทั้งนี้ บริษัทฯ ได้ยื่นคำขออนุญาตและเอกสารประกอบต่อตลาดหลักทรัพย์ฯ ให้พิจารณารับหุ้นสามัญของบริษัทฯ เป็นหลักทรัพย์จดทะเบียนในตลาดหลักทรัพย์ฯ โดยตลาดหลักทรัพย์ฯ ได้พิจารณาเห็นควรให้ความเห็นชอบการปรับโครงสร้างการถือหุ้นและการหลักทรัพย์ของบริษัทฯ เป็นหลักทรัพย์จดทะเบียน โดยตลาดหลักทรัพย์ฯ จะดำเนินการรับหุ้นสามัญของบริษัทฯ เมื่อบริษัทฯ ทำคำเสนอซื้อ หลักทรัพย์เสร็จสิ้น ทั้งนี้หุ้นสามัญของบริษัทฯ จะเข้าจดทะเบียนเป็นหลักทรัพย์จดทะเบียนแทนหุ้นสามัญและหุ้นบุริมสิทธิของ TIC

### ข้อจำกัดการโอนหลักทรัพย์ที่เสนอขาย

หุ้นสามัญของบริษัทฯ ที่ขอจดทะเบียนต่อตลาดหลักทรัพย์ฯ นั้น ผู้ถือหุ้นสามารถโอนหุ้นดังกล่าวได้โดยไม่มีข้อจำกัด เว้นแต่การโอนหุ้นนั้นเป็นเหตุให้มีบุคคลต่างด้าวถือหุ้นอยู่ในบริษัทเกินกว่าร้อยละสี่สิบเก้า (49) ของจำนวนหุ้นที่จำหน่ายได้แล้วทั้งหมดของบริษัทฯ ตามที่กำหนดไว้ในข้อบังคับฉบับปัจจุบันของบริษัทฯ

### ที่มาของการกำหนดราคาหุ้นที่เสนอขาย

ราคาเสนอขายหุ้นของบริษัทฯ คำนวณจากราคาถัวเฉลี่ยถ่วงน้ำหนักของหุ้นของ TIC ที่ซื้อขายในตลาดหลักทรัพย์ฯ ในช่วง 15 วันทำการก่อนหน้าวันที่สำนักงาน ก.ล.ต. เริ่มนับระยะเวลาการพิจารณาคำขออนุญาตเสนอขายหลักทรัพย์ที่ออกใหม่ซึ่งเท่ากับ [**•**] บาทต่อหุ้น

### ราคาหุ้นสามัญในตลาดรอง

- ไม่มี -

### การจอง การจำหน่าย และการจัดสรร

#### *วิธีการเสนอขายหลักทรัพย์*

การเสนอขายหุ้นสามัญของบริษัทฯ ในครั้งนี้ไม่เป็นการเสนอขายผ่านผู้จัดจำหน่ายหลักทรัพย์ เนื่องจากเป็นการเสนอขายหุ้นสามัญที่ออกใหม่ของบริษัทฯ เพื่อชำระเป็นค่าตอบแทนให้กับผู้ถือหุ้นของ TIC ที่ตอบรับคำเสนอซื้อหุ้นของ TIC ตามแผนการปรับโครงสร้างการถือหุ้นและการจัดการ

#### *ค่าใช้จ่ายในการเสนอขายหลักทรัพย์*

ประมาณการค่าใช้จ่ายในการเสนอขายหลักทรัพย์ (ไม่รวมภาษีมูลค่าเพิ่ม)

|  |  |
| --- | --- |
| ค่าธรรมเนียมคำขออนุญาตเสนอขายหลักทรัพย์ที่ออกใหม่ | [**•**] บาท |
| ค่าธรรมเนียมการยื่นแบบแสดงรายการข้อมูลการเสนอขายหลักทรัพย์1 | [**•**] บาท |
| ค่าธรรมเนียมการจดทะเบียนเพิ่มทุน | [**•**] บาท |
| ค่าธรรมเนียมในการขออนุญาตให้รับหลักทรัพย์เป็นหลักทรัพย์จดทะเบียน | [**•**] บาท |
| ค่าพิมพ์หนังสือชี้ชวน แบบตอบรับคำเสนอซื้อหลักทรัพย์ แบบจองซื้อหลักทรัพย์และเอกสารอื่นๆ และค่าใช้จ่ายอื่นๆ เ ช่น ค่าโฆษณาประชาสัมพันธ์และค่าโฆษณาประชาสัมพันธ์ เป็นต้น | [**•**] บาท |
| **รวม** | **[•] บาท** |

หมายเหตุ: 1 ประมาณการค่าธรรมเนียมโดยใช้สมมุติฐานราคาอ้างอิงที่ [**•**] บาทต่อหุ้น

### วิธีการขอรับหนังสือชี้ชวน แบบตอบรับคำเสนอซื้อหลักทรัพย์ และแบบจองซื้อหลักทรัพย์

บริษัทฯ จะดำเนินการส่งหนังสือชี้ชวน แบบตอบรับคำเสนอซื้อหลักทรัพย์ และแบบจองซื้อหลักทรัพย์ให้แก่ผู้ถือหุ้นของ TIC ตามรายชื่อที่ปรากฏในทะเบียนผู้ถือหุ้น ณ วันที่ [**•**] ทั้งนี้ ผู้ถือหุ้นของ TIC สามารถติดต่อขอรับเอกสารดังกล่าวได้ที่ตัวแทนในการรับซื้อหลักทรัพย์ตามที่ระบุไว้ในข้อ 1.2 ตั้งแต่วันทำการถัดจากวันที่แบบแสดงรายการข้อมูลการเสนอขายหลักทรัพย์พร้อมการทำคำเสนอซื้อหลักทรัพย์มีผลบังคับใช้

ทั้งนี้ ผู้ถือหุ้นของ TIC สามารถดาวน์โหลดหนังสือชี้ชวน ซึ่งมีข้อมูลไม่แตกต่างจากหนังสือชี้ชวนที่บริษัทฯ ยื่นต่อสำนักงาน ก.ล.ต. เพื่อศึกษารายละเอียดของการเสนอขายหลักทรัพย์พร้อมการทำคำเสนอซื้อหลักทรัพย์ในครั้งนี้ได้จากเว็บไซต์ของสำนักงาน ก.ล.ต. ที่ www.sec.or.th

### วิธีการจัดสรรหลักทรัพย์

ผู้ถือหุ้นของ TIC ที่เสนอขายหุ้นสามัญหรือหุ้นบุริมสิทธิของ TIC ตามคำเสนอซื้อหลักทรัพย์นี้จะได้รับสิทธิในการจองซื้อหุ้นสามัญของบริษัทฯ ในอัตราส่วน 1 หุ้นสามัญของ TIC ต่อ 1 หุ้นสามัญของบริษัทฯ และ 1 หุ้นบุริมสิทธิของ TIC ต่อ 1 หุ้นสามัญของบริษัทฯ

### ข้อมูลอื่นๆ

- ไม่มี -

## ชื่อตัวแทนในการรับซื้อหลักทรัพย์

|  |  |  |
| --- | --- | --- |
| **ชื่อ** | **:** | บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) |
| **สถานที่ติดต่อในการรับและยื่นแบบตอบรับคำเสนอซื้อ** | **:** | ฝ่ายวาณิชธนกิจ อาคารสำนักงาน ดิ ออฟฟิศเศส แอท เซ็นทรัล เวิลด์  ชั้น 20เลขที่ 999/9 ถนนพระรามที่ 1 แขวงปทุมวัน เขตปทุมวัน กรุงเทพฯ 10330 |
| **ผู้ติดต่อ** | **:** | นางสาวเขมจิรา ชื่นเจริญสุข |
| **โทรศัพท์** | **:** | 02-658-5000 ต่อ 1714 |
| **โทรสาร** | **:** | 02-658-6862 |

## วิธีการแสดงเจตนาขาย

ในการตอบรับคำเสนอซื้อให้ผู้ถือหุ้นที่ต้องการแสดงเจตนาขายหุ้นของกิจการปฏิบัติตามขั้นตอนในการตอบรับคำเสนอซื้อหลักทรัพย์ตามเอกสารแนบ 6.1 หรือ เอกสารแนบ 7.1 แล้วแต่กรณี โดยมีขั้นตอนดังต่อไปนี้

1.3.1 กรอก “แบบตอบรับคำเสนอซื้อหลักทรัพย์ของบริษัท ไทยประกันภัย จำกัด (มหาชน)” ตามเอกสารแนบ 6.2 หรือ เอกสารแนบ 7.2 แล้วแต่กรณีให้ถูกต้อง ครบถ้วน และชัดเจน พร้อมทั้งลงลายมือชื่อผู้แสดงเจตนาขาย

1.3.1.1 กรณีแสดงเจตนาขายหุ้นของกิจการ ให้ใช้ “แบบตอบรับคำเสนอซื้อหลักทรัพย์” ตามเอกสารแนบ 6.2

1.3.1.2 กรณีแสดงเจตนาขายใบแสดงสิทธิในผลประโยชน์ในหลักทรัพย์อ้างอิง (“**NVDR**”) ให้ใช้ “แบบตอบรับคำเสนอซื้อหลักทรัพย์สำหรับ NVDR” ตามเอกสารแนบ 7.2

หมายเหตุ

(1) ผู้แสดงเจตนาขาย NVDR ของบริษัท ไทยประกันภัย จำกัด (มหาชน) จะได้รับ NVDR ของผู้ทำคำเสนอซื้อเป็นการตอบแทน

(2) ผู้แสดงเจตนาขายจะต้องแปลงหลักทรัพย์ให้ตรงกับสัญชาติของผู้ถือก่อนจึงจะนำมาแสดงเจตนาขายกับตัวแทนในการรับซื้อหลักทรัพย์ โดยตัวแทนในการรับซื้อหลักทรัพย์จะไม่รับซื้อหลักทรัพย์จากผู้แสดงเจตนาขายที่มีสัญชาติไม่ตรงกัน

1.3.2 แนบเอกสารประกอบการแสดงเจตนาขายดังต่อไปนี้

1.3.2.1 กรณีที่เป็นใบหุ้น (Script) ให้ลงลายมือชื่อสลักหลังใบหุ้นเพื่อโอนลอยในช่อง “ลงลายมือชื่อผู้โอน” ด้านหลังของใบหุ้นด้วยลายมือชื่อที่ถูกต้อง พร้อมแนบเอกสารหลักฐานของผู้ตอบรับคำเสนอซื้อ ตามข้อ 1.3.2.3 หรือ 1.3.2.4 ที่มีลายมือชื่อครบถ้วน 2 ชุด ทั้งนี้ ตัวแทนในการรับซื้อหลักทรัพย์ขอความร่วมมือให้ผู้แสดงเจตนาขายที่ถือใบหุ้นมายื่นแบบตอบรับตามข้อ 1.3.1 ล่วงหน้าอย่างน้อย 2 วันทำการก่อนวันสุดท้ายของระยะเวลารับซื้อ เนื่องจากตัวแทนในการรับซื้อหลักทรัพย์จะต้องนำใบหุ้นนั้น ไปตรวจสอบและฝากไว้กับบริษัท ศูนย์รับฝากหลักทรัพย์ (ประเทศไทย) จำกัด (“**ศูนย์รับฝากหลักทรัพย์**”) ซึ่งเป็นนายทะเบียนหลักทรัพย์ หากใบหุ้นได้รับการปฏิเสธการรับฝากจากศูนย์รับฝากหลักทรัพย์ ตัวแทนในการรับซื้อหลักทรัพย์จะดำเนินการแจ้งให้ผู้แสดงเจตนาขายมาติดต่อรับใบหุ้นนั้นคืน

- ในกรณีคำนำหน้าชื่อ ชื่อ หรือนามสกุลของผู้แสดงเจตนาขายบนใบหุ้นไม่ตรง หรือสะกดไม่ตรงกับบัตรประจำตัวประชาชน บัตรข้าราชการ หรือบัตรพนักงานรัฐวิสาหกิจ ให้กรอก “แบบคำขอแก้ไขข้อมูลผู้ถือหลักทรัพย์” ของศูนย์รับฝากหลักทรัพย์ ตามเอกสารแนบ 10 พร้อมเอกสารแก้ไขของทางราชการ โดยข้อมูลใหม่ต้องระบุให้ตรงกับบัตรประจำตัวประชาชน บัตรข้าราชการ หรือบัตรพนักงานรัฐวิสาหกิจ

- ในกรณีที่เป็นผู้จัดการกองมรดก ต้องยื่นสำเนาคำสั่งศาลที่แต่งตั้งเป็นผู้จัดการกองมรดกที่ออกให้ไม่เกิน 6 เดือน จนถึงวันยื่นแบบตอบรับ สำเนาใบมรณะบัตร สำเนาบัตรประจำตัวประชาชนของผู้จัดการมรดก และสำเนาทะเบียนบ้านของผู้จัดการมรดก ที่ลงนามรับรองสำเนาถูกต้อง และสลักหลังใบหุ้นโดยผู้จัดการมรดก

ทั้งนี้ กรณีผู้แสดงเจตนาขายที่เป็นใบหุ้น แบบตอบรับคำเสนอซื้อหลักทรัพย์จะสมบูรณ์ เมื่อใบหุ้นได้ผ่านการตรวจสอบ และรับฝากโดยศูนย์รับฝากหลักทรัพย์เป็นที่เรียบร้อยเท่านั้น หากใบหุ้นได้รับการปฏิเสธการรับฝากจากศูนย์รับฝากหลักทรัพย์ และทำให้ไม่สามารถโอนสิทธิในหุ้นได้ภายในเวลาที่จะต้องสรุปผลการซื้อหลักทรัพย์ จะถือว่าการเสนอขายในกรณีนี้เป็นโมฆะ และตัวแทนในการรับซื้อหลักทรัพย์จะดำเนินการแจ้งให้ผู้แสดงเจตนาขายติดต่อรับใบหุ้นนั้นคืน

1.3.2.2 กรณีที่ฝากขายหุ้นไว้กับศูนย์รับฝากหลักทรัพย์ประเภทไร้ใบหุ้น (Scripless) ให้ผู้แสดงเจตนาขายติดต่อบริษัทหลักทรัพย์ที่ผู้แสดงเจตนาขายฝากหุ้นของกิจการ ไว้ในบัญชีซื้อขายหลักทรัพย์ของตนเพื่อแจ้งความประสงค์ในการแสดงเจตนาขาย และให้บริษัทหลักทรัพย์นั้นโอนหุ้น เพื่อเข้าบัญชีของตัวแทนในการรับซื้อหลักทรัพย์ ดังนี้

- สำหรับผู้ถือหุ้นสัญชาติไทย

ชื่อบัญชี : “บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) เพื่อเทนเดอร์”

เลขที่บัญชี : 200-000000019-4

- สำหรับผู้ถือหุ้นที่มิใช่สัญชาติไทย และ NVDR

ชื่อบัญชี : “MAYBANK KIM ENG SECURITIES (THAILAND) PUBLIC COMPANY LIMITED FOR TENDER”

เลขที่บัญชี : 200-000000019-4

ผู้แสดงเจตนาขายสามารถส่งแบบตอบรับพร้อมเอกสารประกอบได้ที่บริษัทหลักทรัพย์ที่ผู้แสดงเจตนาขายมีบัญชีหลักทรัพย์อยู่ โดยบริษัทหลักทรัพย์นั้นจะเป็นผู้ให้บริการรวบรวม และนำส่งแบบตอบรับดังกล่าวแก่ตัวแทนในการรับซื้อหลักทรัพย์ต่อไป

ทั้งนี้ สำหรับ NVDR ตัวแทนในการรับซื้อหลักทรัพย์ขอความร่วมมือให้ผู้แสดงเจตนาขายนำใบสำคัญแสดงการโอน NVDR ที่แสดงเจตนาขายดังกล่าว มายื่นหลักฐานการโอน NVDR พร้อมแบบตอบรับตามข้อ 1.3.1.2 อย่างน้อย 2 วันทำการก่อนวันสุดท้ายของระยะเวลารับซื้อ เนื่องจากในกรณีที่เป็น NVDR จะมีขั้นตอนที่ตัวแทนในการรับซื้อหลักทรัพย์ต้องดำเนินการโอนหุ้น และ NVDR กับบริษัท ไทยเอ็นวีดีอาร์ จำกัด เพื่อเปลี่ยน NVDR เป็นหุ้นในระบบไร้ใบหุ้น เพื่อดำเนินการตามขั้นตอนของการตอบรับคำเสนอซื้อต่อไป

ทั้งนี้ กรณีผู้แสดงเจตนาขายที่เป็น NVDR แบบตอบรับคำเสนอซื้อหลักทรัพย์จะสมบูรณ์ เมื่อ NVDR สามารถเปลี่ยนเป็นหุ้นในระบบไร้ใบหุ้นและรับฝากโดยศูนย์รับฝากหลักทรัพย์เป็นที่เรียบร้อยเท่านั้น หาก NVDR ไม่สามารถเปลี่ยนเป็นหุ้นในระบบไร้ใบหุ้นได้หรือได้รับการปฏิเสธการรับฝากจากศูนย์รับฝากหลักทรัพย์ และทำให้ไม่สามารถโอนสิทธิในหุ้นได้ภายในเวลาที่จะต้องสรุปผลการซื้อหลักทรัพย์ จะถือว่าการเสนอขายในกรณีนี้เป็นโมฆะ และตัวแทนในการรับซื้อหลักทรัพย์จะดำเนินการโอน NVDR นั้นคืนให้แก่ผู้แสดงเจตนาขาย

1.3.2.3 กรณีผู้เสนอขายเป็นบุคคลธรรมดา

(1) บุคคลธรรมดาสัญชาติไทย

สำเนาบัตรประจำตัวประชาชน บัตรข้าราชการ หรือบัตรพนักงานรัฐวิสาหกิจที่ยังไม่หมดอายุ พร้อมลงลายมือชื่อรับรองสำเนาถูกต้อง ในกรณีที่ใช้บัตรข้าราชการ บัตรพนักงานรัฐวิสาหกิจ หรือบัตรประชาชนแบบตลอดชีพ ต้องแนบสำเนาทะเบียนบ้านพร้อมลงลายมือชื่อรับรองสำเนาถูกต้องด้วย

(2) บุคคลธรรมดาที่มิใช่สัญชาติไทย

สำเนาใบต่างด้าว หรือหนังสือเดินทางที่ยังไม่หมดอายุ พร้อมลงลายมือชื่อรับรองสำเนาถูกต้อง

1.3.2.4 กรณีผู้เสนอขายเป็นนิติบุคคล

(1) นิติบุคคลที่จัดตั้งขึ้นภายใต้กฎหมายไทย

สำเนาหนังสือรับรองของกระทรวงพาณิชย์ที่ออกให้ไม่เกิน 6 เดือน ก่อนวันสุดท้ายของระยะเวลารับซื้อ พร้อมลงลายมือชื่อรับรองสำเนาถูกต้อง โดยกรรมการผู้มีอำนาจลงนามนิติบุคคล และประทับตราสำคัญของนิติบุคคล (ถ้ามี) พร้อมแนบสำเนาหลักฐานตามข้อ 1.3.2.3 ของกรรมการผู้มีอำนาจลงนาม พร้อมลงลายมือชื่อรับรองสำเนาถูกต้อง

(2) นิติบุคคลที่จัดตั้งขึ้นภายใต้กฎหมายต่างประเทศ

สำเนาหนังสือรับรองการจดทะเบียนของนิติบุคคล และหนังสือรับรองที่ออกโดยเจ้าหน้าที่ของนิติบุคคล หรือหน่วยงานของประเทศที่นิติบุคคลมีภูมิลำเนา ซึ่งรับรองถึงชื่อนิติบุคคล ชื่อผู้มีอำนาจลงลายชื่อผูกพันนิติบุคคล ที่ตั้งสำนักงานใหญ่ และอำนาจ หรือเงื่อนไขในการลงลายมือชื่อผูกพันนิติบุคคล (ที่ออกไม่เกิน 6 เดือน ก่อนวันสุดท้ายของระยะเวลารับซื้อ) พร้อมลงลายมือชื่อรับรองสำเนาถูกต้อง โดยผู้มีอำนาจลงนามของนิติบุคคลนั้น และแนบสำเนาเอกสารตามข้อ 1.3.2.3 ของกรรมการผู้มีอำนาจลงนามลายมือชื่อผูกพันนิติบุคคล ซึ่งลงลายมือชื่อเพื่อขอดำเนินการ ทั้งนี้ ให้เจ้าหน้าที่ Notary Public หรือหน่วยงานอื่นใดที่มีอำนาจในประเทศที่เอกสารดังกล่าวได้จัดทำ หรือรับรองความถูกต้องของเอกสาร ทำการรับรองลายมือชื่อของผู้จัดทำหรือผู้ให้คำรับรองความถูกต้องของเอกสาร และให้เจ้าหน้าที่ของสถานทูตไทยหรือกงสุลไทยในประเทศที่เอกสารได้จัดทำ หรือรับรองความถูกต้อง ทำการรับรองลายมือชื่อ และตราประทับของเจ้าหน้าที่ Notary Public หรือหน่วยงานอื่นใดที่ได้ดำเนินการในข้างต้น ซึ่งต้องมีอายุไม่เกิน 6 เดือน ก่อนวันสุดท้ายของระยะเวลารับซื้อ

1.3.2.5 กรณีที่ผู้แสดงเจตนาขายเป็นนิติบุคคลที่จัดตั้งขึ้นตามกฎหมายต่างประเทศและมิได้ประกอบกิจการในประเทศไทย หรือเป็นนิติบุคคลที่มีถิ่นที่อยู่ในประเทศที่ไม่มีอนุสัญญาภาษีซ้อนกับประเทศไทย หรือ มีอนุสัญญาภาษีซ้อนแต่อนุสัญญาภาษีนั้น ไม่ได้ยกเว้นภาษีเงินได้หัก ณ ที่จ่าย ที่จัดเก็บจากผลกำไรจากการขายหุ้นในประเทศไทย

ผู้แสดงเจตนาขายต้องกรอกรายละเอียดของต้นทุนของหุ้นที่นำมาเสนอขาย ใน “แบบแจ้งต้นทุนของหลักทรัพย์ที่แสดงเจตนาขาย” ตามเอกสารแนบ 9 พร้อมแนบหลักฐานแสดงราคาต้นทุนดังกล่าว เพื่อใช้ในการหักภาษี ณ ที่จ่าย ทั้งนี้ หากผู้แสดงเจตนาขายมิได้ระบุราคาต้นทุน และมิได้แนบหลักฐานแสดงราคาต้นทุนมาพร้อมกับแบบแจ้งราคาต้นทุนของหลักทรัพย์ ตัวแทนในการรับซื้อหลักทรัพย์จะหักภาษี ณ ที่จ่าย โดยคิดคำนวณภาษีจากจำนวนเงินค่าขายหลักทรัพย์ทั้งจำนวนที่ผู้แสดงเจตนาขายจะได้รับ

1.3.2.6 กรณีที่ผู้เสนอขายไม่สามารถมายื่นแบบตอบรับคำเสนอซื้อหุ้นด้วยตนเอง

- สำหรับหุ้นสามัญหรือหุ้นบุริมสิทธิ

ให้ใช้หนังสือมอบอำนาจตามเอกสารแนบ 6.3 พร้อมติดอาการแสตมป์ 30 บาท พร้อมแนบสำเนาเอกสารของผู้มอบอำนาจและผู้รับมอบอำนาจตามที่ระบุไว้ในข้อ 1.3.2.3 หรือ 1.3.2.4 แล้วแต่กรณี พร้อมลงลายมือชื่อรับรองสำเนาถูกต้อง

- สำหรับหุ้น NVDR

ให้ใช้หนังสือมอบอำนาจตามเอกสารแนบ 7.3 พร้อมติดอาการแสตมป์ 30 บาท พร้อมแนบสำเนาเอกสารของผู้มอบอำนาจและผู้รับมอบอำนาจตามที่ระบุไว้ในข้อ 1.3.2.3 หรือ 1.3.2.4 แล้วแต่กรณี พร้อมลงลายมือชื่อรับรองสำเนาถูกต้อง

1.3.2.7 กรณีที่ผู้เสนอขายติดภาระจำนำ ผู้เสนอขายต้องดำเนินการปลดภาระจำนำให้เรียบร้อยก่อนยื่นเสนอขาย

1.3.2.8 เอกสารอื่นใดตามแต่ผู้ทำคำเสนอซื้อ และ/หรือ ตัวแทนในการรับซื้อหลักทรัพย์จะร้องขอ

หากมีข้อสงสัยประการใดเกี่ยวกับวิธีตอบรับคำเสนอซื้อ กรุณาติดต่อตัวแทนในการรับซื้อหลักทรัพย์ตามที่อยู่ดังนี้

|  |  |  |
| --- | --- | --- |
| **ชื่อ** | **:** | บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) |
| **ที่ตั้ง** | **:** | ฝ่ายวาณิชธนกิจ อาคารสำนักงาน ดิ ออฟฟิศเศส แอท เซ็นทรัล เวิลด์ ชั้น 20  เลขที่ 999/9 ถนนพระรามที่ 1 แขวงปทุมวัน เขตปทุมวัน กรุงเทพฯ 10330 |
| **ผู้ติดต่อ** | **:** | นางสาวเขมจิรา ชื่นเจริญสุข |
| **โทรศัพท์** | **:** | 02-658-5000 ต่อ 1714 |
| **โทรสาร** | **:** | 02-658-6862 |

1.3.3 ยื่นแบบตอบรับคำเสนอซื้อหลักทรัพย์ซึ่งกรอกรายละเอียดตามที่ระบุไว้ข้างต้นอย่างครบถ้วน พร้อมเอกสารประกอบการแสดงเจตนาขาย ดังนี้

1.3.3.1 กรณีใบหุ้น (Script)

ยื่นแบบตอบรับคำเสนอซื้อหลักทรัพย์ตามที่ระบุไว้ในข้อ 1.3.1 ซึ่งกรอกข้อความอย่างถูกต้อง และครบถ้วน พร้อมแนบเอกสารประกอบการแสดงเจตนาขายตามที่ระบุไว้ในข้อ 1.3.2 ระหว่างเวลา 9.00 น. ถึง 16.00 น. ของทุกวันทำการของตัวแทนในการรับซื้อหลักทรัพย์ ตั้งแต่วันที่ [**•**] ถึงวันที่ [**•**] ณ ที่ทำการของตัวแทนในการรับซื้อหลักทรัพย์ ดังนี้

|  |  |  |
| --- | --- | --- |
| **ชื่อ** | **:** | บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) |
| **ที่ตั้ง** | **:** | ฝ่ายวาณิชธนกิจ อาคารสำนักงาน ดิ ออฟฟิศเศส แอท เซ็นทรัล เวิลด์  ชั้น 20เลขที่ 999/9 ถนนพระรามที่ 1 แขวงปทุมวัน เขตปทุมวัน กรุงเทพฯ 10330 |
| **ผู้ติดต่อ** | **:** | นางสาวเขมจิรา ชื่นเจริญสุข |
| **โทรศัพท์** | **:** | 02-658-5000 ต่อ 1714 |
| **โทรสาร** | **:** | 02-658-6862 |

ตัวแทนในการรับซื้อหลักทรัพย์ขอความร่วมมือให้ผู้แสดงเจตนาขายที่ถือใบหุ้นมายื่นแบบตอบรับตามข้อ 1.3.1 และเอกสารประกอบการแสดงเจตนาขายตามที่ระบุไว้ในข้อ 1.3.2 ล่วงหน้าอย่างน้อย 2 วันทำการ ก่อนวันสุดท้ายของระยะเวลารับซื้อ

ทั้งนี้ กรณีผู้แสดงเจตนาขายที่เป็นใบหุ้น แบบตอบรับคำเสนอซื้อหลักทรัพย์จะสมบูรณ์ เมื่อใบหุ้นได้ผ่านการตรวจสอบ และรับฝากโดยศูนย์รับฝากหลักทรัพย์เป็นที่เรียบร้อยเท่านั้น หากใบหุ้นได้รับการปฏิเสธการรับฝากจากศูนย์รับฝากหลักทรัพย์ และทำให้ไม่สามารถโอนสิทธิในหุ้นได้ภายในเวลาที่จะต้องสรุปผลการซื้อหลักทรัพย์ จะถือว่าการเสนอขายในกรณีนี้เป็นโมฆะ และตัวแทนในการรับซื้อหลักทรัพย์จะดำเนินการแจ้งให้ผู้แสดงเจตนาขายติดต่อรับใบหุ้นนั้นคืน

**\* ตัวแทนในการรับซื้อหลักทรัพย์จะไม่รับยื่นเอกสารในการแสดงเจตนาขาย และ/หรือคำยกเลิกแสดงเจตนาขายทางไปรษณีย์**

1.3.3.2 กรณีไร้ใบหุ้น (Scripless)

ในกรณีที่ผู้แสดงเจตนาขายมีหุ้นฝากไว้กับศูนย์รับฝากหลักทรัพย์ผ่านบริษัทหลักทรัพย์ที่เป็นนายหน้าซื้อขายหลักทรัพย์ที่ผู้แสดงเจตนาขายเปิดบัญชีซื้อขายหุ้นไว้นั้น ให้บริษัทหลักทรัพย์นั้นเป็นผู้ให้บริการรวบรวม และนำส่งแบบตอบรับคำเสนอซื้อหลักทรัพย์มายังตัวแทนในการรับซื้อหลักทรัพย์ตามที่อยู่ ดังนี้

|  |  |  |
| --- | --- | --- |
| **ชื่อ** | **:** | บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) |
| **ที่ตั้ง** | **:** | ฝ่ายวาณิชธนกิจ อาคารสำนักงาน ดิ ออฟฟิศเศส แอท เซ็นทรัล เวิลด์  ชั้น 20เลขที่ 999/9 ถนนพระรามที่ 1 แขวงปทุมวัน เขตปทุมวัน กรุงเทพฯ 10330 |
| **ผู้ติดต่อ** | **:** | นางสาวเขมจิรา ชื่นเจริญสุข |
| **โทรศัพท์** | **:** | 02-658-5000 ต่อ 1714 |
| **โทรสาร** | **:** | 02-658-6862 |

โดยผู้แสดงเจตนาขายสามารถส่งแบบตอบรับคำเสนอซื้อหลักทรัพย์พร้อมเอกสารประกอบได้ที่บริษัทหลักทรัพย์ดังกล่าว เพื่อบริษัทหลักทรัพย์นั้นจะได้นำส่งเอกสารให้กับตัวแทนในการรับซื้อหลักทรัพย์ให้ทันภายในระยะเวลารับซื้อ

1.3.3.3 กรณี NVDR

ผู้แสดงเจตนาขายจะต้องดำเนินการตามขั้นตอนการตอบรับคำเสนอซื้อหลักทรัพย์สำหรับ NVDR ตามเอกสารแนบ 7.1 ทั้งนี้ ตัวแทนในการรับซื้อหลักทรัพย์ขอความร่วมมือให้ผู้ถือ NVDR มายื่นแบบตอบรับตามที่ระบุในข้อ 1.3.1 และเอกสารประกอบการแสดงเจตนาขายตามที่ระบุในข้อ 1.3.2 อย่างน้อย 2 วันทำการก่อนวันสุดท้ายของระยะเวลารับซื้อ

ทั้งนี้ กรณีผู้แสดงเจตนาขายที่เป็น NVDR แบบตอบรับคำเสนอซื้อหลักทรัพย์จะสมบูรณ์ เมื่อ NVDR สามารถเปลี่ยนเป็นหุ้นในระบบไร้ใบหุ้นและรับฝากโดยศูนย์รับฝากหลักทรัพย์เป็นที่เรียบร้อยเท่านั้น หาก NVDR ไม่สามารถเปลี่ยนเป็นหุ้นในระบบไร้ใบหุ้นได้หรือได้รับการปฏิเสธการรับฝากจากศูนย์รับฝากหลักทรัพย์ และทำให้ไม่สามารถโอนสิทธิในหุ้นได้ภายในเวลาที่จะต้องสรุปผลการซื้อหลักทรัพย์ จะถือว่าการเสนอขายในกรณีนี้เป็นโมฆะ และตัวแทนในการรับซื้อหลักทรัพย์จะดำเนินการโอน NVDR นั้นคืนให้แก่ผู้แสดงเจตนาขาย

1.3.4 กรณีผู้ตอบรับคำเสนอซื้อต้องการแสดงเจตนาขายหุ้นของบริษัท ไทยประกันภัย จำกัด (มหาชน) ที่ติดจำนำหรือภาระผูกพัน ผู้ตอบรับคำเสนอซื้อจะต้องดำเนินการเพิกถอนจำนำ หรือภาระผูกพันก่อนที่จะดำเนินการตอบรับคำเสนอซื้อ ตามข้อ 1.3.1 ถึงข้อ 1.3.3

1.3.5 กรณีผู้ตอบรับคำเสนอซื้อไม่ปฏิบัติตามขั้นตอนการตอบรับคำเสนอซื้อ หรือพบว่าเอกสารประกอบการตอบรับคำเสนอซื้อหลักทรัพย์ไม่ครบถ้วน ตัวแทนในการรับซื้อหลักทรัพย์ขอสงวนสิทธิในการเปลี่ยนแปลงรายละเอียดวิธีการตอบรับคำเสนอซื้อตามที่ระบุไว้ในหนังสือฉบับนี้ตามความเหมาะสม ในกรณีที่เกิดปัญหา อุปสรรค หรือข้อจำกัดในการดำเนินการ ทั้งนี้ เพื่ออำนวยความสะดวกให้แก่ผู้แสดงเจตนาขายอย่างเป็นธรรม

## วันที่และวิธีการส่งมอบหลักทรัพย์หรือชำระราคาหลักทรัพย์หรือวิธีการชำระราคาหลักทรัพย์

### ระยะเวลาในการส่งมอบหลักทรัพย์

ตั้งแต่เวลา 9.00 น. ถึง 16.00 น. ของทุกวันทำการของตัวแทนในการรับซื้อหลักทรัพย์ตั้งแต่วันที่ [**•**] ถึงวันที่ [**•**] รวมทั้งสิ้น 25 วันทำการ ซึ่งระยะเวลาดังกล่าวเป็นระยะเวลารับซื้อสุดท้ายที่จะไม่ขยายระยะเวลารับซื้ออีก (Final Period)

### วิธีการชำระราคาและส่งมอบหลักทรัพย์

1.4.2.1 ในกรณีที่ผู้แสดงเจตนาขายประสงค์จะขอรับใบหลักทรัพย์ โดยให้ออกใบหลักทรัพย์ในนามของผู้แสดงเจตนาขาย (Scrip System)

ศูนย์รับฝากหลักทรัพย์ จะทำการส่งมอบใบหลักทรัพย์ตามจำนวนที่ได้รับการจัดสรรให้แก่ผู้แสดงเจตนาขายทางไปรษณีย์ลงทะเบียนตอบรับ ตามชื่อ ที่อยู่ที่ระบุไว้ในใบจองซื้อภายใน 15 วันนับจากนับจากวันที่สิ้นสุดระยะเวลาเสนอซื้อ ในกรณีนี้ ผู้แสดงเจตนาขายจะไม่สามารถขายหลักทรัพย์ที่ได้รับการจัดสรรในตลาดหลักทรัพย์ฯ ได้จนกว่าจะได้รับใบหลักทรัพย์ ซึ่งอาจจะได้รับภายหลังจากที่หลักทรัพย์ของบริษัทฯ ได้รับอนุญาตให้เข้าทำการซื้อขายในตลาดหลักทรัพย์ฯ แล้ว

1.4.2.2 ในกรณีที่ผู้แสดงเจตนาขายไม่ประสงค์จะขอรับใบหลักทรัพย์ แต่ประสงค์จะใช้บริการของศูนย์รับฝากหลักทรัพย์ (Scripless System)

(1) กรณีผู้แสดงเจตนาขายประสงค์ที่จะฝากหลักทรัพย์ไว้ในบัญชีของบริษัทหลักทรัพย์ซึ่งผู้จองซื้อจะต้องมีบัญชีซื้อขายหลักทรัพย์อยู่

ศูนย์รับฝากหลักทรัพย์ จะออกใบหลักทรัพย์ในชื่อของ “บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก” และศูนย์รับฝากหลักทรัพย์จะบันทึกยอดบัญชีจำนวนหลักทรัพย์ที่บริษัทหลักทรัพย์นั้นฝากหลักทรัพย์อยู่และออกหลักฐานการฝากให้แก่ผู้แสดงเจตนาขายภายใน 7 วันนับจากวันที่สิ้นสุดระยะเวลาเสนอซื้อ ในขณะเดียวกันบริษัทหลักทรัพย์ดังกล่าวจะบันทึกยอดบัญชีจำนวนหลักทรัพย์ที่ผู้แสดงเจตนาขายฝากไว้ ในกรณีนี้ ผู้แสดงเจตนาขายจะสามารถขายหลักทรัพย์ที่ได้รับการจัดสรรในตลาดหลักทรัพย์ฯ ได้ทันทีที่ตลาดหลักทรัพย์ฯ อนุญาตให้หลักทรัพย์ของบริษัทฯ ทำการซื้อขายได้ในตลาดหลักทรัพย์ฯ

ในกรณีที่ผู้แสดงเจตนาขายเลือกให้บริษัทฯ ดำเนินการตามข้อ 1.4.2.2 (1) ชื่อผู้แสดงเจตนาขายในแบบตอบรับจะต้องตรงกับชื่อเจ้าของบัญชีซื้อขายหลักทรัพย์ที่ผู้แสดงเจตนาขายประสงค์ที่จะฝากหลักทรัพย์ไว้ในบัญชีของบริษัทหลักทรัพย์ดังกล่าว มิฉะนั้นแล้ว บริษัทฯ ขอสงวนสิทธิที่จะดำเนินการออกใบหลักทรัพย์ให้แก่ผู้แสดงเจตนาขาย ดังมีรายละเอียดและวิธีการตามข้อ 1.4.2.1 แทน

(2) กรณีที่ผู้แสดงเจตนาขายไม่ประสงค์จะขอรับใบหลักทรัพย์ แต่ประสงค์ที่จะใช้บริการของศูนย์รับฝากหลักทรัพย์ โดยประสงค์ที่จะฝากหลักทรัพย์ในบัญชีของบริษัทผู้ออกหลักทรัพย์สมาชิกเลขที่ 600

บริษัทฯ จะดำเนินการนำหลักทรัพย์ที่ได้รับการจัดสรรฝากไว้กับศูนย์รับฝากหลักทรัพย์ และศูนย์รับฝากหลักทรัพย์จะบันทึกยอดบัญชีจำนวนหลักทรัพย์ตามจำนวนที่ผู้แสดงเจตนาขายได้รับการจัดสรรไว้ในบัญชีของบริษัทผู้ออกหลักทรัพย์สมาชิกเลขที่ 600 และออกหลักฐานการฝากให้แก่ผู้แสดงเจตนาขายภายใน 7 วันนับจากวันที่สิ้นสุดระยะเวลาเสนอซื้อ ในกรณีนี้ ผู้แสดงเจตนาขายจะสามารถขายหลักทรัพย์ที่ได้รับการจัดสรรในตลาดหลักทรัพย์ฯ และหากผู้แสดงเจตนาขายต้องการจะถอนหลักทรัพย์ออกจากบัญชีของบริษัทผู้ออกหลักทรัพย์ สมาชิกเลขที่ 600 ผู้แสดงเจตนาขายสามารถติดต่อได้ที่ศูนย์รับฝากหลักทรัพย์ ซึ่งจะมีค่าธรรมเนียมการถอนหลักทรัพย์ตามอัตราที่ศูนย์รับฝากหลักทรัพย์กำหนด ทั้งนี้ การถอนหลักทรัพย์ที่ฝากไว้ในบัญชีของบริษัทผู้ออกหลักทรัพย์ สมาชิกเลขที่ 600 จะต้องใช้เวลาในการดำเนินการ ดังนั้น ผู้แสดงเจตนาขายที่นำฝากหลักทรัพย์ในบัญชีดังกล่าวอาจจะไม่สามารถถอนหลักทรัพย์ได้ทันภายในวันที่หลักทรัพย์ของบริษัทฯ เริ่มทำการซื้อขายได้ในตลาดหลักทรัพย์ฯ

สำหรับผู้ที่ประสงค์จะฝากหลักทรัพย์ไว้ในบัญชีบริษัทผู้ออกหลักทรัพย์ (Issuer Account) สมาชิกเลขที่ 600 ในนามผู้แสดงเจตนาขายโปรดกรอกรายละเอียดในเอกสารแนบ 6.4 “แบบสอบถามเพื่อหาข้อบ่งชี้การเป็นบุคคลสหรัฐฯ” เฉพาะผู้ที่ประสงค์นำหลักทรัพย์ฝากเข้าบัญชีบริษัทผู้ออกหลักทรัพย์ (Issuer Account) เท่านั้น สำหรับผู้แสดงเจตนาขายที่เป็นบุคคลธรรมดาและนิติบุคคล และเอกสารแนบ 6.5 “แบบสอบถามสำหรับตรวสอบสถานะ FATCA (FATCA STATUS)” สำหรับผู้แสดงเจตนาขายที่เป็นนิติบุคคลเท่านั้นพร้อมลงนามรับรองความถูกต้องของข้อมูล เพื่อนำส่งให้แก่ศูนย์รับฝากหลักทรัพย์ (“**แบบฟอร์ม FATCA**”)

ทั้งนี้ หากผู้แสดงเจตนาขายไม่ระบุเลือกกรณีใดกรณีหนึ่งในแบบตอบรับ บริษัทฯ ขอสงวนสิทธิที่จะดำเนินการออกใบหลักทรัพย์ให้แก่ผู้แสดงเจตนาขาย ดังมีรายละเอียดและวิธีการตามข้อ 1.4.2.1 แทน

สำหรับผู้ถือ NVDR

ผู้ถือ NVDR (ทั้งบุคคลธรรมดาและนิติบุคคล) ของ TIC จะได้รับ NVDR ของหุ้นของบริษัทฯ เป็นค่าตอบแทนในการตอบรับคาเสนอซื้อหลักทรัพย์ โดย NVDR จะเป็นผู้ดำเนินการจัดส่งหลักทรัพย์ผ่านทางศูนย์รับฝากหลักทรัพย์

## การดำเนินการในกรณีที่ยกเลิกการทำคำเสนอซื้อหลักทรัพย์

สำหรับผู้แสดงเจตนาขายที่มีความประสงค์จะดำเนินการยกเลิกการแสดงเจตนาขาย ให้ดำเนินการดังต่อไปนี้

### วันสุดท้ายที่ผู้แสดงเจตนาขายสามารถยกเลิกการแสดงเจตนาขายได้

ผู้แสดงเจตนาขายสามารถยกเลิกการแสดงเจตนาขายหลักทรัพย์ระหว่างเวลา 9.00 น. ถึง 16.00 น. ของทุกวันทำการ ตั้งแต่วันที่ [**•**] 2561 จนถึงวันที่ [**•**] 2561 รวมทั้งสิ้น 20 วันทำการ

### วิธีการยกเลิกการแสดงเจตนาขาย

ผู้แสดงเจตนาขายสามารถยกเลิกการแสดงเจตนาขาย ให้ปฏิบัติตามขั้นตอนในเอกสารแนบ 8.1 ดังนี้

1.5.2.1 กรอกข้อความใน “แบบคำขอยกเลิกการแสดงเจตนาขายหลักทรัพย์ฯ” ตามเอกสารแนบ 8.2 ให้ถูกต้อง ครบถ้วน และชัดเจน พร้อมลงลายมือชื่อผู้ยกเลิกการแสดงเจตนาขาย

1.5.2.2 แนบเอกสารประกอบการยกเลิกการแสดงเจตนาขาย ดังต่อไปนี้

(1) หลักฐานการรับใบหุ้นที่ออกโดยตัวแทนในการรับซื้อหลักทรัพย์ ใบโอนหุ้นผ่านศูนย์รับฝากหลักทรัพย์ (หรือใบสำคัญแสดงการโอน NVDR) ที่ออกโดยบริษัทหลักทรัพย์ที่เป็นนายหน้าของผู้แสดงเจตนาขาย และแบบตอบรับคำเสนอซื้อหลักทรัพย์

(2) กรณีผู้ยกเลิกแสดงเจตนาขายเป็นบุคคลธรรมดา

- สำหรับผู้ถือหุ้นสัญชาติไทย

สำเนาบัตรประจำตัวประชาชน บัตรข้าราชการ หรือบัตรพนักงานรัฐวิสาหกิจที่ยังไม่หมดอายุ พร้อมลงลายมือชื่อรับรองสำเนาถูกต้อง ในกรณีที่ใช้บัตรข้าราชการ หรือบัตรพนักงานรัฐวิสาหกิจ ต้องแนบสำเนาทะเบียนบ้านพร้อมลงลายมือชื่อรับรองสำเนาถูกต้องด้วย

- สำหรับผู้ถือหุ้นสัญชาติที่มิใช่สัญชาติไทย

สำเนาใบต่างด้าว หรือหนังสือเดินทาง ที่ยังไม่หมดอายุ พร้อมลงลายมือชื่อรับรองสำเนาถูกต้อง

(3) กรณีผู้ยกเลิกแสดงเจตนาขายเป็นนิติบุคคล

- นิติบุคคลที่จัดตั้งขึ้นภายใต้กฎหมายไทย

ให้แนบสำเนาหนังสือรับรองของกระทรวงพาณิชย์ที่ออกให้ไม่เกิน 6 เดือน ก่อนวันสุดท้ายของระยะเวลารับซื้อ พร้อมลงลายมือชื่อรับรองสำเนาถูกต้อง โดยกรรมการผู้มีอำนาจลงนามนิติบุคคล และประทับตราสำคัญของนิติบุคคล (ถ้ามี) พร้อมแนบสำเนาหลักฐานตามข้อ 1.5.2.2 (2) แล้วแต่กรณี ของกรรมการผู้มีอำนาจลงนาม พร้อมลงลายมือชื่อรับรองสำเนาถูกต้อง

- นิติบุคคลที่จัดตั้งขึ้นภายใต้กฎหมายต่างประเทศ

สำเนาหนังสือรับรองการจดทะเบียนของนิติบุคคล และหนังสือรับรองที่ออกโดยเจ้าหน้าที่ของนิติบุคคล หรือหน่วยงานของประเทศที่นิติบุคคลมีภูมิลำเนา ซึ่งรับรองถึงชื่อนิติบุคคล ชื่อผู้มีอำนาจลงลายชื่อผูกพันนิติบุคคล ที่ตั้งสำนักงานใหญ่ และอำนาจ หรือเงื่อนไขในการลงลายมือชื่อผูกพันนิติบุคคล (ที่ออกไม่เกิน 6 เดือน ก่อนวันสุดท้ายของระยะวลารับซื้อ) พร้อมลงลายมือชื่อรับรองสำเนาถูกต้อง โดยผู้มีอำนาจลงนามของนิติบุคคลนั้น และแนบสำเนาเอกสารตามข้อ 1.5.2.2 (2) แล้วแต่กรณี ของกรรมการผู้มำนาจลงนามลายมือชื่อผูกพันนิติบุคคล ซึ่งลงลายมือชื่อเพื่อขอดำเนินการ ทั้งนี้ ให้เจ้าหน้าที่ Notary Public หรือหน่วยงานอื่นใดที่มีอำนาจในประเทศที่เอกสารดังกล่าวได้จัดทำ หรือรับรองความถูกต้อง ทำการรับรองลายมือชื่อของผู้จัดทำหรือผู้ให้คำรับรองความถูกต้องของเอกสาร และให้เจ้าหน้าที่ของสถานทูตไทยหรือกงสุลไทยในประเทศที่เอกสารได้จัดทำ หรือรับรองความถูกต้อง ทำการรับรองลายมือชื่อ และตราประทับของเจ้าหน้าที่ Notary Public หรือหน่วยงานอื่นใดที่ได้ดำเนินการในข้างต้น ซึ่งต้องมีอายุไม่เกิน 6 เดือน ก่อนวันสุดท้ายของระยะเวลารับซื้อ

(4) กรณีผู้แสดงเจตนาขายไม่สามารถมาดำเนินการด้วยตนเอง ให้ผู้ดำเนินการแทนนำหนังสือมอบอำนาจตามเอกสารแนบ 8.3 พร้อมปิดอากรแสตมป์ 30 บาท และแนบสำเนาเอกสารของผู้มอบอำนาจและผู้รับมอบอำนาจตามที่ระบุในข้อ 1.5.2.2 (2) หรือ 1.5.2.2 (3) แล้วแต่กรณี พร้อมลงลายมือชื่อรับรองสำเนาถูกต้อง

1.5.2.3 ยื่นแบบคำขอยกเลิกการแสดงเจตนาขายหลักทรัพย์ ซึ่งกรอกข้อความตามที่ระบุไว้ข้างต้นอย่างครบถ้วน และชัดเจน พร้อมเอกสารประกอบการยกเลิกการแสดงเจตนาขายตามที่ระบุในข้อ 1.5.2.2ตามที่อยู่ ดังนี้

|  |  |  |
| --- | --- | --- |
| **ชื่อ** | **:** | บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) |
| **ที่ตั้ง** | **:** | ฝ่ายวาณิชธนกิจ อาคารสำนักงาน ดิ ออฟฟิศเศส แอท เซ็นทรัล เวิลด์  ชั้น 20เลขที่ 999/9 ถนนพระรามที่ 1 แขวงปทุมวัน เขตปทุมวัน กรุงเทพฯ 10330 |
| **ผู้ติดต่อ** | **:** | นางสาวเขมจิรา ชื่นเจริญสุข |
| **โทรศัพท์** | **:** | 02-658-5000 ต่อ 1714 |
| **โทรสาร** | **:** | 02-658-6862 |

**\* ตัวแทนในการรับซื้อหลักทรัพย์จะไม่รับยื่นเอกสารในการแสดงเจตนาขาย และ/หรือคำยกเลิกแสดงเจตนาขายทางไปรษณีย์**

1.5.2.4 เมื่อได้ตรวจสอบแบบคำขอยกเลิกการแสดงเจตนาขาย และเอกสารประกอบครบถ้วนถูกต้องเรียบร้อยแล้วภายในเวลาที่กำหนด ตัวแทนในการรับซื้อหลักทรัพย์จะดำเนินการ ดังนี้

- ในกรณีขอรับคืนเป็นใบหุ้น

ตัวแทนในการรับซื้อหลักทรัพย์จะนำใบหุ้นคืนให้แก่ผู้ยกเลิกการแสดงเจตนาขาย หรือผู้รับมอบอำนาจ ในวันทำการถัดจากวันที่ผู้ยกเลิกการแสดงเจตนาขาย หรือผู้รับมอบอำนาจมาทำการยกเลิกการแสดงเจตนาขาย โดยให้มารับที่สถานที่ทำการของตัวแทนในการรับซื้อหลักทรัพย์ตามข้อ 1.5.2.3

- ในกรณีขอรับคืนผ่านศูนย์รับฝากหลักทรัพย์ (เพื่อนำฝากเข้าบริษัทหลักทรัพย์ที่ผู้ยกเลิกการแสดงเจตนาขายมีบัญชีอยู่)

ผู้ยกเลิกแสดงเจตนาขายจะต้องรับภาระค่าธรรมเนียมการโอนหุ้นรายการละ 150 บาท โดยตัวแทนในการรับซื้อหลักทรัพย์จะโอนหุ้นคืน ผ่านศูนย์รับฝากหลักทรัพย์เข้าบัญชีตามที่ระบุไว้ในแบบยกเลิกการแสดงเจตนาขายหลักทรัพย์ ภายในวันทำการถัดจากวันที่ผู้ยกเลิกแสดงเจตนาขาย หรือผู้รับมอบอำนาจมาทำการยกเลิกการแสดงเจตนาขาย

*หมายเหตุ : ทั้งนี้ ผู้ยกเลิกการแสดงเจตนาขายจะได้รับหลักทรัพย์คืนเป็นใบหุ้น หรือไร้ใบหุ้น ตามที่นำมาเสนอขายเท่านั้น และจะไม่สามารถเปลี่ยนแปลงรูปแบบการรับหลักทรัพย์คืนได้ สำหรับผู้ตอบรับคำเสนอซื้อที่ได้แสดงเจตนาขาย NVDR จะได้รับคืนหลักทรัพย์ NVDR ที่แสดงเจตนาขายไว้ ผ่านศูนย์รับฝากหลักทรัพย์ โดยบริษัท ไทยเอ็นดีวีอาร์ จำกัด*

### เงื่อนไขในการยกเลิกคำเสนอซื้อหลักทรัพย์

บริษัทฯ สงวนสิทธิ์ที่จะยกเลิกคำเสนอซื้อหากมีเหตุการณ์หรือการกระทำใดๆ อันเกิดขึ้นภายหลังจากยื่นคำเสนอซื้อต่อสำนักงาน ก.ล.ต. และยังไม่พ้นระยะเวลารับซื้อ อันเป็นเหตุหรืออาจเป็นเหตุให้เกิดความเสียหายอย่างร้ายแรงต่อฐานะหรือทรัพย์สินของกิจการที่ถูกเสนอซื้ออันส่งผลกระทบให้การปรับโครงสร้างกิจการไม่อาจบรรลุวัตถุประสงค์ โดยเหตุการณ์หรือการกระทำดังกล่าวมิได้เกิดจากการกระทำของบริษัทฯ หรือการกระทำที่บริษัทฯ ต้องรับผิดชอบ

ในกรณีที่มีการยกเลิกคำเสนอซื้อ บริษัทฯ จะส่งหนังสือแจ้งการยกเลิกคำเสนอซื้อพร้อมเหตุผลไปยังผู้ถือหุ้นของกิจการทุกรายที่มีชื่อปรากฏตามรายชื่อที่ปรากฏในทะเบียนผู้ถือหลักทรัพย์ล่าสุด ภายในวันทำการหลังจากพ้นวันสุดท้ายที่สำนักงาน ก.ล.ต. อาจแจ้งทักท้วงการยกเลิก (ภายใน 3 วันทำการนับจากที่สำนักงาน ก.ล.ต. ได้รับแจ้งการยกเลิกดังกล่าว) และผู้ทำคำเสนอซื้อจะแจ้งการยกเลิกคำเสนอซื้อพร้อมเหตุผลผ่านตลาดหลักทรัพย์ฯ อีกช่องทางหนึ่ง โดยผู้ตอบรับคำเสนอซื้อที่ไม่มีรายชื่อปรากฏในทะเบียนผู้ถือหุ้นดังกล่าว สามารถติดตามข่าวสารผ่านตลาดหลักทรัพย์ฯ

ทั้งนี้ ผู้ทำคำเสนอซื้อจะดำเนินการให้ตัวแทนในการรับซื้อหลักทรัพย์ ดำเนินการดังนี้

- กรณีใบหุ้น (Script)

ตัวแทนในการรับซื้อหลักทรัพย์จะคืนใบหุ้นให้แก่ผู้แสดงเจตนาขาย โดยผู้แสดงเจตนาขายสามารถติดต่อรับใบหุ้นคืนตั้งแต่วันทำการถัดจากวันที่ผู้ทำคำเสนอซื้อแจ้งการยกเลิกคำเสนอซื้อหลักทรัพย์ที่สำนักงานของตัวแทนในการรับซื้อหลักทรัพย์ ดังนี้

|  |  |  |
| --- | --- | --- |
| **ชื่อ** | **:** | บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) |
| **ที่ตั้ง** | **:** | ฝ่ายวาณิชธนกิจ อาคารสำนักงาน ดิ ออฟฟิศเศส แอท เซ็นทรัล เวิลด์  ชั้น 20เลขที่ 999/9 ถนนพระรามที่ 1 แขวงปทุมวัน เขตปทุมวัน กรุงเทพฯ 10330 |
| **ผู้ติดต่อ** | **:** | นางสาวเขมจิรา ชื่นเจริญสุข |
| **โทรศัพท์** | **:** | 02-658-5000 ต่อ 1714 |
| **โทรสาร** | **:** | 02-658-6862 |

- กรณีไร้ใบหุ้น (Scripless) และ/หรือ NVDR

ตัวแทนในการรับซื้อหลักทรัพย์จะดำเนินการคืนหุ้นผ่านศูนย์รับฝากหลักทรัพย์ เพื่อนำฝากเข้าบริษัทหลักทรัพย์ที่ผู้แสดงเจตนขายมีบัญชีอยู่ ตามที่ผู้แสดงเจตนาขายระบุไว้ในแบบตอบรับคำเสนอซื้อหลักทรัพย์ ภายในวันทำการถัดจากวันที่ผู้ทำคำเสนอซื้อแจ้งยกเลิกคำเสนอซื้อหลักทรัพย์

*หมายเหตุ : ทั้งนี้ ผู้แสดงเจตนาขายจะได้รับหลักทรัพย์คืนเป็นใบหุ้น หรือไร้ใบหุ้น ตามที่นำมาเสนอขายเท่านั้น และจะไม่สามารถเปลี่ยนแปลงรูปแบบการรับหลักทรัพย์คืนได้ สำหรับผู้ตอบรับคำเสนอซื้อที่ได้แสดงเจตนาขาย NVDR จะได้รับคืนหลักทรัพย์ NVDR ที่แสดงเจตนาขายไว้ ผ่านศูนย์รับฝากหลักทรัพย์ โดยบริษัท ไทยเอ็นดีวีอาร์ จำกัด*

## การคำนวณสัดส่วนการเสนอซื้อหลักทรัพย์

ตามแผนการปรับโครงสร้างการถือหุ้นและการจัดการของ TIC กำหนดให้อัตราส่วนการแลกเปลี่ยนหลักทรัพย์เท่ากับ 1 ต่อ 1 ซึ่งในที่นี้จะเท่ากับ 1 หุ้นสามัญของบริษัทฯ ต่อ 1 หุ้นสามัญของ TIC และ 1 หุ้นสามัญของบริษัทฯ ต่อ 1 หุ้นบุริมสิทธิของ TIC โดยคำนวณจากในกรณีที่

(1) หากบริษัทฯ สามารถซื้อหลักทรัพย์ของ TIC ได้ครบร้อยละ 100 ของหุ้นที่ออกและจำหน่ายแล้วทั้งหมดของ TIC ฐานะทางการเงินและผลการดำเนินงานของบริษัทฯ และบริษัทย่อยจะเหมือนกับฐานะทางการเงินและผลการดำเนินงานของ TIC ก่อนการปรับโครงสร้างทุกประการ (ไม่รวมถึงค่าธรรมเนียมและค่าใช้จ่ายต่างๆ ที่อาจเกิดขึ้นจากการปรับโครงสร้างการถือหุ้นและการจัดการ) และ

(2) สถานะของการเป็นหลักทรัพย์จดทะเบียนเช่นเดียวกันของหุ้นของบริษัทฯ และหุ้นของ TIC ก่อนการปรับโครงสร้าง และ

(3) หุ้นสามัญของบริษัทฯ จะมีลักษณะสอดคล้องกับหุ้นสามัญและหุ้นบุริมสิทธิเดิมของ TIC ที่บริษัทฯ ประสงค์จะเสนอซื้อและสิทธิที่ผู้ถือหุ้นสามัญจะได้รับไม่ด้อยไปกว่าสิทธิที่ผู้ถือหุ้น TIC เคยได้รับอยู่เดิม

ดังนั้น ด้วยสิทธิประโยชน์ เงื่อนไขของหลักทรัพย์ และมูลค่าของหลักทรัพย์ที่เท่าเทียมกันของทั้งสองกิจการ จึงกำหนดให้อัตราการแลกเปลี่ยนหลักทรัพย์เท่ากับ 1 ต่อ 1

นอกจากนี้ยังได้กำหนดราคาแลกเปลี่ยนของหลักทรัพย์ของ TIC ที่ราคาตลาดของหุ้นของ TIC เนื่องจากหุ้นของ TIC เป็นหลักทรัพย์จดทะเบียนในตลาดหลักทรัพย์ฯ ราคาของหุ้นของ TIC จึงเป็นราคาที่นักลงทุนใช้อ้างอิงในการซื้อ ขายหุ้นหรือในการคำนวณผลตอบแทนการลงทุนในหุ้นของ TIC โดยปกติอยู่แล้ว

ทั้งนี้ ภายหลังการรับโอนกิจการทั้งหมดของ SEG ตามแผนการปรับโครงสร้างกิจการ ซึ่งบริษัทฯ จะออกหุ้นสามัญเพิ่มทุนเป็นจำนวน 730,140,186 หุ้น มูลค่าที่ตราไว้หุ้นละ 10.00 บาท ให้แก่บุคคลในวงจำกัด (Private Placement) กล่าวคือ SEG ในราคาหุ้นละ 34.24 บาท คิดเป็นมูลค่ารวมทั้งสิ้นไม่เกิน 25,000,000,000 บาท หรือร้อยละ 96.88 ของหุ้นที่ออกและจำหน่ายแล้วทั้งหมดของบริษัทฯ ภายหลังการปรับโครงสร้างกิจการ เพื่อชำระเป็นค่าตอบแทนในการโอนกิจการทั้งหมดของ SEG ให้แก่บริษัทฯ แทนการชำระด้วยเงินสด ในกรณีที่ผู้ถือหุ้นเดิมของ TIC ทุกรายตอบรับคำเสนอซื้อโดยการแลกหลักทรัพย์ในครั้งนี้ ผู้ถือหุ้นเดิมของ TIC จะถือหุ้นในบริษัทฯ คิดเป็นสัดส่วนร้อยละ 3.12 ของหุ้นที่ออกและจำหน่ายแล้วทั้งหมดของบริษัทฯ ภายหลังการปรับโครงสร้างกิจการ

# มติที่ประชุมผู้ถือหุ้น

ที่ประชุมวิสามัญผู้ถือหุ้นครั้งที่ 1/2561 ของ TIC เมื่อวันที่ 15 มิถุนายน 2561 มีมติอนุมัติแผนการปรับโครงสร้างกิจการและการดำเนินการอื่นๆ ที่เกี่ยวข้องของ TIC ซึ่งได้แก่

* การปรับโครงสร้างการถือหุ้นและการจัดการ การจัดตั้งบริษัทโฮลดิ้งเพื่อรองรับแผนการปรับโครงสร้างกิจการ
* การเพิกถอนหุ้นของ TIC จากการเป็นหลักทรัพย์จดทะเบียนในตลาดหลักทรัพย์ฯ เพื่อให้สอดคล้องกับแผนการปรับโครงสร้างกิจการ
* การแก้ไขเพิ่มเติมข้อบังคับของ TIC เพื่อให้สอดคล้องกับแผนการปรับโครงสร้างกิจการ
* การมอบอำนาจซึ่งเกี่ยวข้องกับการดำเนินการตามแผนการปรับโครงสร้างกิจการดังกล่าว
* แผนการดำเนินธุรกิจร่วมกันกับ SEG ตามแผนการปรับโครงสร้างกิจการ และการดำเนินการอื่นๆ ที่เกี่ยวข้อง ซึ่งรวมถึง การรับโอนกิจการทั้งหมดของ SEG ซึ่งเข้าข่ายเป็นรายการได้มาซึ่งสินทรัพย์ของ TIC และเป็นการเข้าจดทะเบียนกับตลาดหลักทรัพย์ฯ โดยทางอ้อม (Backdoor Listing) และเข้าข่ายเป็นรายการที่เกี่ยวโยงกัน

ที่ประชุมวิสามัญผู้ถือหุ้นของบริษัทฯ ครั้งที่ 1/2561 เมื่อวันที่ 19 กรกฎาคม 2561 มีมติอนุมัติแผนการปรับโครงสร้างกิจการของ TIC เฉพาะในส่วนที่เกี่ยวข้องกับบริษัทฯ แผนการดำเนินธุรกิจร่วมกันกับ SEG และการดำเนินการอื่นๆ ที่เกี่ยวข้องกับบริษัทฯ ซึ่งได้แก่

* การรับโอนกิจการทั้งหมดของ SEG รวมทั้งการเข้าลงนามในสัญญาที่เกี่ยวข้อง
* การทำคำเสนอซื้อหลักทรัพย์ทั้งหมดของ TIC เพื่อการปรับโครงสร้างกิจการ
* การดำเนินการเพิ่มทุนจดทะเบียน เพื่อจัดสรรให้แก่ (1) ผู้ถือหุ้นของ TIC เพื่อรองรับแผนการปรับโครงสร้างกิจการ และ (2) SEG เพื่อชำระเป็นค่าตอบแทนสำหรับการรับโอนกิจการทั้งหมด
* การยื่นคำขอพิจารณารับหลักทรัพย์ใหม่ (Relisting) และแบบแสดงรายการข้อมูลการเสนอขายหลักทรัพย์พร้อมการทำคำเสนอซื้อหลักทรัพย์ (แบบ 69/247-1) รวมถึงอนุมัติการมอบหมายให้บุคคลลงลายมือชื่อกำกับเอกสารในคำขอพิจารณารับหลักทรัพย์ใหม่ (Relisting) และแบบแสดงรายการข้อมูลการเสนอขายหลักทรัพย์พร้อมการทำคำเสนอซื้อหลักทรัพย์ (แบบ 69/247-1) ตลอดจนเอกสารใดๆ ที่เกี่ยวข้อง
* การนำหุ้นสามัญของบริษัทเข้าจดทะเบียนในตลาดหลักทรัพย์ฯ และเรื่องอื่นๆ ที่เกี่ยวข้อง
* การมอบอำนาจซึ่งเกี่ยวข้องกับการดำเนินการตามแผนการปรับโครงสร้างกิจการดังกล่าว

# ตารางเวลา

|  |  |
| --- | --- |
| 8 พฤษภาคม 2561 | ที่ประชุมคณะกรรมการ TIC มีมติเห็นชอบให้นำเสนอต่อที่ประชุมผู้ถือหุ้นเพื่อพิจารณาอนุมัติเรื่องดังต่อไปนี้   1. แผนการปรับโครงสร้างกิจการและการดำเนินการอื่นๆ ที่เกี่ยวข้อง 2. แผนการดำเนินธุรกิจร่วมกันกับ SEG และการดำเนินการอื่นๆ ที่เกี่ยวข้อง 3. การขอเพิกถอนหุ้นของ TIC จากการเป็นหลักทรัพย์จดทะเบียนในตลาดหลักทรัพย์ฯ |
| 15 มิถุนายน 2561 | ที่ประชุมผู้ถือหุ้นของ TIC พิจารณาอนุมัติเรื่องดังต่อไปนี้   1. แผนการปรับโครงสร้างกิจการและการดำเนินการอื่นๆ ที่เกี่ยวข้อง 2. แผนการดำเนินธุรกิจร่วมกันกับ SEG และการดำเนินการอื่นๆ ที่เกี่ยวข้อง 3. การนำหุ้นที่ออกใหม่ของบริษัทฯ เข้าเป็นหลักทรัพย์จดทะเบียนในตลาดหลักทรัพย์ฯ แทนหุ้นของ TIC |
| 29 มิถุนายน 2561 | TIC ดำเนินการให้มีการจัดตั้งบริษัท เครือไทย โฮลดิ้งส์ จำกัด (มหาชน) ขึ้นเพื่อประกอบธุรกิจโดยการถือหุ้นในบริษัทอื่นตามแผนการปรับโครงสร้างกิจการ โดยมีทุนจดทะเบียนเริ่มแรกจำนวน 10,000 บาท ประกอบด้วยหุ้นสามัญ 1,000 หุ้น มูลค่าที่ตราไว้หุ้นละ 10 บาท |
| 6 กรกฎาคม –  14 สิงหาคม 2561 | SEG กำหนดให้บริษัท อาคเนย์ แมเนจเม้นท์ จำกัด ทำคำเสนอซื้อหลักทรัพย์ทั้งหมดของTIC โดยสมัครใจ เนื่องจากเงื่อนไขบังคับก่อนในสัญญาร่วมลงทุนตามแผนการปรับโครงสร้างกิจการได้รับการปฏิบัติตามครบถ้วนแล้ว |
| 19 กรกฎาคม 2561 | ที่ประชุมผู้ถือหุ้นของบริษัทฯ พิจารณาอนุมัติเรื่องดังต่อไปนี้   1. การรับโอนกิจการทั้งหมดของ SEG รวมทั้งการเข้าลงนามในสัญญาที่เกี่ยวข้อง 2. การทำคำเสนอซื้อหลักทรัพย์ทั้งหมดของ TIC เพื่อการปรับโครงสร้างกิจการ 3. การดำเนินการเพิ่มทุนจดทะเบียน เพื่อจัดสรรให้แก่ (1) ผู้ถือหุ้นของ TIC เพื่อรองรับแผนการปรับโครงสร้างกิจการ และ (2) SEG เพื่อชำระเป็นค่าตอบแทนสำหรับการรับโอนกิจการทั้งหมด 4. การยื่นคำขอพิจารณารับหลักทรัพย์ใหม่ (Relisting) และแบบแสดงรายการข้อมูลการเสนอขายหลักทรัพย์พร้อมการทำคำเสนอซื้อหลักทรัพย์ (แบบ 69/247-1) รวมถึงอนุมัติการมอบหมายให้บุคคลลงลายมือชื่อกำกับเอกสารในคำขอพิจารณารับหลักทรัพย์ใหม่ (Relisting) และแบบแสดงรายการข้อมูลการเสนอขายหลักทรัพย์พร้อมการทำคำเสนอซื้อหลักทรัพย์ (แบบ 69/247-1) ตลอดจนเอกสารใดๆ ที่เกี่ยวข้อง 5. การนำหุ้นสามัญของบริษัทเข้าจดทะเบียนในตลาดหลักทรัพย์ฯ และเรื่องอื่นๆ ที่เกี่ยวข้อง 6. การมอบอำนาจซึ่งเกี่ยวข้องกับการดำเนินการตามแผนการปรับโครงสร้างกิจการดังกล่าว |
| 31 สิงหาคม 2561 | บริษัทฯ ยื่นแบบคำขอรับหลักทรัพย์ใหม่ (Relisting) ต่อตลาดหลักทรัพย์ฯ |
| พฤษภาคม 25621 | ตลาดหลักทรัพย์ฯ ให้ความเห็นชอบเกี่ยวกับการปรับโครงสร้างกิจการของ TIC และการรับหลักทรัพย์ใหม่ของบริษัทฯ เป็นหลักทรัพย์จดทะเบียนในตลาดหลักทรัพย์ฯ |
| พฤษภาคม 25621 | บริษัทฯ ยื่นแบบคำขออนุญาตเสนอขายหลักทรัพย์ที่ออกใหม่ และแบบแสดงรายการข้อมูลการเสนอขายหลักทรัพย์พร้อมการทำคำเสนอซื้อหลักทรัพย์ (“**แบบ 69/247-1**”) ต่อสำนักงาน ก.ล.ต. |
| พฤษภาคม – มิถุนายน 25621 | แบบ 69/247-1 มีผลบังคับใช้ |
| มิถุนายน – กรกฎาคม 25621 | บริษัทฯ ทำคำเสนอซื้อหลักทรัพย์ทั้งหมดของ TIC โดยชำระราคาหลักทรัพย์ดังกล่าวด้วยหุ้นสามัญที่ออกใหม่ของบริษัทฯ ในอัตราส่วนการแลกเปลี่ยนระหว่างหลักทรัพย์ของบริษัทฯ กับ TIC เท่ากับ 1 ต่อ 1 โดยจะรับซื้อหลักทรัพย์เป็นระยะเวลา 25 วันทำการ |
| กรกฎาคม – สิงหาคม 25621 | บริษัทฯ จดทะเบียนเพิ่มทุนชำระแล้วที่เป็นผลจากการทำคำเสนอซื้อต่อกระทรวงพาณิชย์ |
| กรกฎาคม – สิงหาคม 25621 | ตลาดหลักทรัพย์ฯ รับหุ้นของบริษัทฯ เป็นหลักทรัพย์จดทะเบียนในตลาดหลักทรัพย์ฯ พร้อม  กับทำการเพิกถอนหุ้นของ TIC จากการเป็นหลักทรัพย์จดทะเบียนในตลาดหลักทรัพย์ฯ |

หมายเหตุ: 1 กำหนดการอาจเปลี่ยนแปลงได้ขึ้นอยู่กับการจัดเตรียมเอกสารและการขออนุญาตจากหน่วยงานที่เกี่ยวข้อง

# บุคคลอ้างอิงอื่นๆ

## นายทะเบียนหลักทรัพย์

ภายหลังการทำคำเสนอซื้อหลักทรัพย์เป็นผลสาเร็จ บริษัทฯ จะทำการแต่งตั้งศูนย์รับฝากหลักทรัพย์เป็นนายทะเบียนหุ้นสามัญของบริษัทฯ

|  |  |
| --- | --- |
| ชื่อ | บริษัท ศูนย์รับฝากหลักทรัพย์ (ประเทศไทย) จำกัด |
| ที่อยู่ | 93 ถนนรัชดาภิเษก แขวงดินแดง เขตดินแดง กรุงเทพฯ 10400 |
| โทรศัพท์ | 02-009-9000 |
| โทรสาร | 02-009-9900 |

## ผู้สอบบัญชี

|  |  |
| --- | --- |
| ชื่อ | บริษัท เคพีเอ็มจี ภูมิไชย สอบบัญชี จำกัด |
| ที่อยู่ | 195 เอ็มไพร์ทาวเวอร์ ชั้น 22 ถนนสาทรใต้ แขวงยานนาวา เขตสาทร  กรุงเทพมหานคร 10120 |
| โทรศัพท์ | 02-677-2000 |
| โทรสาร | 02-677-2222 |
| ชื่อและเลขทะเบียน  ผู้สอบบัญชี | นางสาวปัทมวรรณ วัฒนกุล เลขทะเบียน 9832 และ / หรือ  นายชาญชัย สกุลเกิดสิน เลขทะเบียน 6827 และ / หรือ  นางสาวพรรณทิพย์ กุลสันติธำรงค์ เลขทะเบียน 4208 |

## 

## ที่ปรึกษาทางการเงิน

|  |  |
| --- | --- |
| ชื่อ | บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) |
| ที่อยู่ | อาคารสำนักงาน ดิ ออฟฟิศเศส แอท เซ็นทรัล เวิลด์ ชั้น 20 เลขที่ 999/9  ถนนพระรามที่ 1 แขวงปทุมวัน เขตปทุมวัน กรุงเทพฯ 10330 |
| โทรศัพท์ | 02-658-5000 |
| โทรสาร | 02-658-6862 |